**LAZDIJŲ RAJONO SAVIVALDYBĖS TARYBOS SPRENDIMO ,,DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR.** [**5TS–1400**](http://dvs.lazdijai.lt:8008/document/48939) **„DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PAKEITIMO” PROJEKTO**

**AIŠKINAMASIS RAŠTAS**

2021 m. rugsėjo 20 d.

Lazdijai

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

 Šio sprendimo projekto tikslas – pakeisti Lazdijų rajono savivaldybės tarybos 2018 m. rugsėjo 14 d. sprendimo Nr. 5TS-1400 „Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“ priedą „Lazdijų rajono savivaldybės biudžetinių įstaigų didžiausias leistinas pareigybių skaičius“ ir išdėstyti jį nauja redakcija. Bendrojo ugdymo mokyklų pareigybių skaičius tikslinamas kasmet, atsižvelgiant į einamaisiais mokslo metais suformuotų komplektų skaičių ir pateiktus švietimo įstaigų prašymus. Atsižvelgiant į Lazdijų krašto muziejaus prašymą bei į tai, kad šiais metais veiklą planuoja pradėti Laivės kovų muziejus, siūloma 1,75 pareigybės padidinti Lazdijų krašto muziejaus didžiausią leistiną pareigybių skaičių. Lazdijų meno mokyklos, Lazdijų rajono savivaldybės viešosios bibliotekos, Lazdijų rajono savivaldybės visuomenės sveikatos biuro, Lazdijų rajono savivaldybės socialinės globos centro „Židinys“ pareigybių skaičius nesikeičia.

Projektu siūloma bendrojo ugdymo mokykloms 2021–2022 m. m. nustatyti  513 pareigybių **(**pareigybių skaičius suapvalintas į didesnio sveiko skaičiaus pusę). Lyginant su 2020–2021 m. m. mažėja 33 pareigybėmis, iš jų – 13,16 bendrojo ugdymo mokytojų pareigybių.

|  |  |  |
| --- | --- | --- |
| Švietimo įstaigos pavadinimas | Siūlomas tvirti pareigybių skaičius | Pastabos |
| Lazdijų Motiejaus Gustaičio gimnazija | 157(-32\*) | **Lazdijų Motiejaus Gustaičio gimnazija** – 104,84 pareigybės, iš jų – 60,1 bendrojo ugdymo mokytojų pareigybės. **Aštriosios Kirsnos pagrindinio ugdymo skyrius** – 29,32 pareigybės, iš jų – 14,98 bendrojo ugdymo mokytojų pareigybės;**Krosnos pagrindinio ir Krosnos ikimokyklinio ugdymo skyriai** – 8,95 pareigybės; **Kučiūnų pagrindinio ugdymo skyrius** – 8,64 pareigybės, iš jų – 3,03 bendrojo ugdymo mokytojų pareigybės; **Šeštokų vidurinio** ugdymo skyrius – 4,2 mokytojų pareigybės.  |
| Lazdijų r. Seirijų Antano Žmuidzinavičiaus gimnazija | 59(-2\*) | Iš jų 21,24 bendrojo ugdymo mokytojų pareigybės. |
| Lazdijų r. Veisiejų Sigito Gedos gimnazija | 106(-3\*) | **Veisiejų Sigito Gedos gimnazija** – 83,88 pareigybės, iš jų – 25,63 bendrojo ugdymo mokytojų pareigybės;**Kapčiamiesčio Emilijos Pliaterytės pagrindinio ugdymo skyrius** – 21,63 pareigybės, iš jų – 6,67 bendrojo ugdymo mokytojų pareigybės.  |
| Lazdijų r. Šeštokų mokykla | 43(+3) | Iš jų – 16,25 bendrojo ugdymo mokytojų pareigybės.  |
| Lazdijų r. Šventežerio mokykla | 38(+1\*) | Iš jų – 15,87 bendrojo ugdymo mokytojų pareigybės. |
| Lazdijų mokykla–darželis ,,Kregždutė“ | 55(+1\*) | Iš jų – 8,72 bendrojo ugdymo mokytojų pareigybės. |
| Lazdijų mokykla–darželis „Vyturėlis“ | 55(-1\*) | Iš jų – 7,53 bendrojo ugdymo mokytojų pareigybės. |

\* palyginimui 2021–2022 m. m. siūlomų nustatyti pareigybių ir 2020–2021 m. m. nustatytų pareigybių pokytis.

Taip pat projektu siūloma 1,75 pareigybės padidinti Lazdijų krašto muziejaus didžiausią leistiną pareigybių skaičių:

|  |  |  |
| --- | --- | --- |
| Lazdijų krašto muziejus | 13,00(+1,75) | Dėl Laisvės kovų muziejaus veiklos siūloma padidinti didžiausią leistiną pareigybių skaičių muziejininko-edukatoriaus ir valytojo pareigybėmis.  |

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą? Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados*.* Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė